CELEX: 32020D0791
Language: lt
Date: 1591747200000
Title: Tarybos sprendimas (ES) 2020/791 2020 m. birželio 10 d. dėl pozicijos, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos Techninių ekspertų komiteto 13-ajame posėdyje, dėl vienodų techninių normų pakeitimų, susijusių su geležinkelių prekiniais vagonais, transporto priemonių ženklinimu ir riedmenų keliamu triukšmu, priėmimo ir dėl visiškai peržiūrėtos už techninę priežiūrą atsakingų subjektų sertifikavimo ir audito taisyklių ir su transporto priemonių nacionaliniais registrais susijusių specifikacijų redakcijos priėmimo

17.6.2020   
               
               
                  LT
               
               
                  Europos Sąjungos oficialusis leidinys
               
               
                  L 193/7
               
            
         TARYBOS SPRENDIMAS (ES) 2020/791
         2020 m. birželio 10 d.
         dėl pozicijos, kurios Europos Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos Techninių ekspertų komiteto 13-ajame posėdyje, dėl vienodų techninių normų pakeitimų, susijusių su geležinkelių prekiniais vagonais, transporto priemonių ženklinimu ir riedmenų keliamu triukšmu, priėmimo ir dėl visiškai peržiūrėtos už techninę priežiūrą atsakingų subjektų sertifikavimo ir audito taisyklių ir su transporto priemonių nacionaliniais registrais susijusių specifikacijų redakcijos priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 91 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     pagal Tarybos sprendimą 2013/103/ES (1) Sąjunga prisijungė prie 1980 m. gegužės 9 d. Tarptautinio vežimo geležinkeliais sutarties (toliau – COTIF) su pakeitimais, padarytais 1999 m. birželio 3 d. Vilniaus protokolu;
                  
               
                     (2)
                  
                  
                     COTIF šalys yra visos valstybės narės, išskyrus Kiprą ir Maltą;
                  
               
                     (3)
                  
                  
                     pagal COTIF 13 § straipsnio 1 dalies f punktą įsteigtas Tarptautinio vežimo geležinkeliais tarpvyriausybinės organizacijos (OTIF) Techninių ekspertų komitetas;
                  
               
                     (4)
                  
                  
                     pagal COTIF 20 § straipsnio 1 dalies b punktą ir F priedėlio (APTU) 6 straipsnį Techninių ekspertų komitetas yra kompetentingas priimti arba iš dalies pakeisti, inter alia, vienodas technines normas, susijusias su prekiniais vagonais, transporto priemonių ženklinimu ir geležinkelių riedmenų keliamu triukšmu. Pagal G priedėlio (ATMF) 13 §§ straipsnio 1, 4 ir 5 dalis Techninių ekspertų komitetas yra kompetentingas spręsti dėl nacionalinių transporto priemonių registrų (NTPR) sudarymo ar keitimo, jungimo ar panaikinimo. Galiausiai pagal G priedėlio (ATMF) 15 § straipsnio 2 dalį Techninių ekspertų komitetas yra kompetentingas priimti ir iš dalies keisti už techninę priežiūrą atsakingų subjektų (ECM) sertifikavimo ir audito taisykles;
                  
               
                     (5)
                  
                  
                     Techninių ekspertų komitetas į savo 13-ojo posėdžio, kuris vyks 2020 m. birželio 16 ir 17 d., darbotvarkę įtraukė pasiūlymą dėl sprendimų iš dalies pakeisti VTN, susijusias su prekiniais vagonais, transporto priemonių ženklinimu ir geležinkelių riedmenų keliamu triukšmu, taip pat pasiūlymą visiškai peržiūrėti ECM sertifikavimo ir audito taisykles ir visiškai peržiūrėti su NTPR susijusias specifikacijas;
                  
               
                     (6)
                  
                  
                     tikslinga nustatyti poziciją, kurios turi būti laikomasi Sąjungos vardu Techninių ekspertų komitete, nes numatomi pakeitimai bus privalomi Sąjungai;
                  
               
                     (7)
                  
                  
                     tų pasiūlytų pakeitimų tikslas – suderinti geležinkelių prekinių vagonų, transporto priemonių ženklinimo ir riedmenų keliamo triukšmo VTN, o taip patECM sertifikavimo ir audito taisykles su atitinkamai Komisijos įgyvendinimo reglamentais (ES) 2019/774 (2), (ES) 2019/776 (3), (ES) 2019/773 (4) ir (ES) 2019/779 (5); su NTPR susijusios specifikacijos atnaujintos atsižvelgiant į Komisijos įgyvendinimo sprendimą (ES) 2018/1614 (6);
                  
               
                     (8)
                  
                  
                     siūlomi pakeitimai atitinka Sąjungos teisę ir strateginius tikslus, nes jais prisidedama prie OTIF teisės aktų suderinimo su lygiavertėmis Sąjungos nuostatomis, todėl Sąjunga tiems pasiūlytiems pakeitimams turėtų pritarti,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Tarptautinio vežimo geležinkeliais tarpvyriausybinės organizacijos (OTIF) Techninių ekspertų komiteto (CTE) 13-ajame posėdyje, dėl vienodų techninių normų (VTN) pakeitimų, susijusių su prekiniais vagonais, transporto priemonių ženklinimu ir riedmenų keliamu triukšmu, priėmimo ir dėl visiškos už techninę priežiūrą atsakingų subjektų sertifikavimo ir audito taisyklių (ECM) ir su nacionaliniais transporto priemonių registrais (NTPR) susijusių specifikacijų visapusiškos peržiūros yra tokia, kaip išdėstyta dokumente ST 7725/20 (7).
         
         
            2 straipsnis
            Priimti CTE sprendimai skelbiami Europos Sąjungos oficialiajame leidinyje, nurodant jų įsigaliojimo dieną.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. birželio 10 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  2011 m. birželio 16 d. Tarybos sprendimas 2013/103/ES dėl Europos Sąjungos ir Tarptautinio vežimo geležinkeliais tarpvyriausybinės organizacijos susitarimo dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu, pasirašymo ir sudarymo (OL L 51, 2013 2 23, p. 1).
         
            (2)  2019 m. gegužės 16 d. Komisijos įgyvendinimo reglamentas (ES) 2019/774, kuriuo dėl posistemio „Geležinkelių riedmenys. Triukšmas“ techninės sąveikos specifikacijos taikymo turimiems prekiniams vagonams iš dalies keičiamas Reglamentas (ES) Nr. 1304/2014 (OL L 139I, 2019 5 27, p. 89)
         
            (3)  2019 m. gegužės 16 d. Komisijos įgyvendinimo reglamentas (ES) 2019/776, kuriuo dėl suderinimo su Europos Parlamento ir Tarybos direktyva (ES) 2016/797 ir konkrečių tikslų, išdėstytų Komisijos deleguotajame sprendime (ES) 2017/1474, įgyvendinimo iš dalies keičiami Komisijos reglamentai (ES) Nr. 321/2013, (ES) Nr. 1299/2014, (ES) Nr. 1301/2014, (ES) Nr. 1302/2014 ir (ES) Nr. 1303/2014, Komisijos reglamentas (ES) 2016/919 ir Komisijos įgyvendinimo sprendimas 2011/665/ES (OL L 139I, 2019 5 27, p. 108).
         
            (4)  2019 m. gegužės 16 d. Komisijos įgyvendinimo reglamentas (ES) 2019/773 dėl Europos Sąjungos geležinkelių sistemos traukinių eismo organizavimo ir valdymo posistemio techninės sąveikos specifikacijos, kuriuo panaikinimas Sprendimas 2012/757/ES (OL L 139I, 2019 5 27, p. 5).
         
            (5)  2019 m. gegužės 16 d. Komisijos įgyvendinimo reglamentas (ES) 2019/779, kuriuo pagal Europos Parlamento ir Tarybos direktyvą (ES) 2016/798 nustatomos išsamios už transporto priemonių techninę priežiūrą atsakingų subjektų sertifikavimo sistemos nuostatos ir panaikinamas Komisijos reglamentas (ES) Nr. 445/2011 (OL L 139I, 2019 5 27, p. 360).
         
            (6)  2018 m. spalio 25 d. Komisijos įgyvendinimo sprendimas (ES) 2018/1614, kuriuo nustatomos Europos Parlamento ir Tarybos direktyvos (ES) 2016/797 47 straipsnyje nurodytų transporto priemonių registrų specifikacijos ir iš dalies keičiamas ir panaikinamas Komisijos sprendimas 2007/756/EB (OL L 268, 2018 10 26, p. 53).
         
            (7)  ST 7725/20 dokumento tekstą galima rasti interneto svetainėje http://register.consilium.europa.eu.